Eiendomsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Oppfølgingsmøte med Østfold Traktor AS og Lantmännen om mulig traktoravtale.
* Trenermøte 06-07 hvor det ble informert om diverse saker, herunder leiekontrakt staller hvor vedlikeholdsplikten til leietaker i større grad forventes etterlevd ihht kontrakt. Dersom dette innfries av trenerene, vil det dempe opptrapping av leienivå.
* Ski NM 2014. Interimsgruppa har søkt Eidsberg kommune om en kommunal garanti.
* Administrasjonen har begynt å utrede et mulig biobrenselanlegg på Momarken – et notat om dette ble utdelt. Varme/ventilasjonssystemet i Karjolen er enkelt å bygge om til oppvarming med varmt vann, derfor bedrer dette mulighetene for lønnsomhet i et slikt prosjekt, hvor investeringskostnadene vil beløpe seg til flere millioner.

For øvrig ble orienteringen tatt til etterretning.

Regnskapsrapport første halvår.

Regnskapsrapport med kommentarer var forhåndsutsendt og ble gjennomgått av daglig leder.

Sum driftsinntekter ligger noe under budsjett og driftskostnader noe over pga høye strømkostnader.

Resultatet etter første halvår er noe dårligere enn budsjett.

Eventuelt.

Even Elvenes hadde spørsmål om kontakten med Momarkedet som ble besvart av daglig leder.